I [[1770]] skrev han en [[utopi]]sk [[science fiction]]-roman ''L’an 2440, réve s’il en fut jamais'', hvori de sociale fornuftidéer tænktes gennemførte. Bogen blev en af de mest populære "filosofiske" bøger i tiden før [[den Franske Revolution]],<ref>Robert Darnton, ''The Forbidden Best-Sellers of pre-revolutionary France'', W.W. Norton, 1996, s. 115ff. Indeholder desuden en længere gennemgang, samt et længere uddrag oversat til engelsk af Merciers roman.</ref> og gjorde Mercier viden kendt i læsende kredse i [[Europa]]. I romanen vågner hovedpersonen op i fremtidens Paris, hvor [[Bastillen]] er fjernet, og de overbefolkende smøger erstattet af brede boulevarder. [[Katolicisme]]ns [[overtro]] er fortrængt af en oplyst fornuftsreligion, og kongen opdrages som en almindelig borger efter Rousseaus [[pædagogik]]. En så tydelig kritik af regimet blev naturligvis ikke tålt, og for at omgå [[censur]]en, fik Mercier de fleste af sine bøger trykket i [[Neuchâtel]] i [[Schweiz]]. Derfra blev de smuglet ind i [[Frankrig]]. Censuren virkede positivt på salget, da en forfatters succes på den tid nærmest afhang af, at hans værker var forbudt.<ref>Mercier: ''Tablå over Paris'' (s. 10), forlaget Unipub, 2010, {{ISBN|978-82-7477-336-3}}</ref> Udvalgte stykker af romanen blev oversat til dansk og bragt i tidsskriftet ''Samleren'' i [[1795]].<ref>''Samleren'', Januar 1795, s. 38-57, samt maj 1795, s. 279-83. Kan læses på [http://books.google.dk/books?id=LBoXAAAAYAAJ&printsec=frontcover#v=onepage&q&f=false Google Books].</ref>
Historie Journalistik Kultur Videnskab Science_fiction